ΔΗΛΩΣΗ ΤΟΥ ΣΥΜΒΟΥΛΙΟΥ ΚΑΙ ΤΩΝ ΥΠΟΥΡΓΩΝ ΠΑΙΔΕΙΑΣ ΣΥΝΕΛΘΟΝΤΩΝ ΣΤΟ ΠΛΑΙΣΙΟ ΤΟΥ ΣΥΜΒΟΥΛΙΟΥ της 20ής Δεκεμβρίου 1996 για την προστασία των παιδιών και την καταπολέμηση της παιδεραστίας (97/C 7/03)

Όλα τα παιδιά δικαιούνται να έχουν μια ασφαλή και στοργική παιδική ηλικία η οποία θα διευκολύνει την πλήρη ανάπτυξη των δυνατοτήτων τους. Ωστόσο, τα πρόσφατα τραγικά γεγονότα της σωματικής, συναισθηματικής και σεξουαλικής κακομεταχείρισης παιδιών έρχονται σε οξεία αντίθεση με το δικαίωμα αυτό.

Το Συμβούλιο και οι υπουργοί Παιδείας επιβεβαιώνουν ότι τα εκπαιδευτικά συστήματα θα πρέπει να προσπαθούν συνεχώς να παρέχουν ένα ασφαλές και φιλόξενο περιβάλλον, στο οποίο οι νέοι να προστατεύονται και να μπορούν να εξελιχθούν σε ισορροπημένα άτομα που να μπορούν να διαδραματίζουν ενεργό ρόλο στην ανάπτυξη της κοινωνίας.

Το Συμβούλιο και οι υπουργοί Παιδείας έχουν επίγνωση του γεγονότος ότι καμία κοινωνία δεν είναι απαλλαγμένη από τη μάστιγα της παιδεραστίας και των συνεπειών της για τα θύματα, τις οικογένειές τους και τις κοινωνίες στις οποίες ζουν. Τη στιγμή αυτή, οι υπουργοί Παιδείας εκφράζουν όλη τους τη συμπάθεια σε όλους όσοι υπέφεραν, τόσο σωματικά όσο και συναισθηματικά, από τα εγκλήματα αυτά.

Για την αποτελεσματική προστασία των παιδιών και την καταπολέμηση της παιδεραστίας, το Συμβούλιο και οι υπουργοί Παιδείας πιστεύουν ότι πρέπει να ληφθούν μέτρα σε πολλούς τομείς, σε εθνικό, ευρωπαϊκό και διεθνές επίπεδο. Για το λόγο αυτό, το Συμβούλιο και οι υπουργοί Παιδείας χαιρετίζουν τη δράση που έχουν ήδη αναλάβει οι υπουργοί Δικαιοσύνης και Εσωτερικών, και οι υπουργοί Τηλεπικοινωνιών.

Τα εκπαιδευτικά συστήματα, και ιδιαίτερα οι εκπαιδευτικοί και τα σχολεία, έχουν να διαδραματίσουν σημαντικό ρόλο στη γενικότερη προστασία των παιδιών και στην υποβοήθηση της καταπολέμησης της παιδεραστίας. Ανταλλαγές πληροφοριών σχετικώς με τις πρακτικές και τις προσεγγίσεις τις οποίες ακολουθούν τα κράτη μέλη, και οι οποίες θα διευκολυνθούν με την πραγματοποίηση έρευνας από την Επιτροπή, θα αποβούν καθ' όλα ωφέλιμες για τις αρμόδιες αρχές προκειμένου να παρακολουθούν τα μέσα τα οποία θέτουν σε εφαρμογή τα εκπαιδευτικά συστήματα για την προστασία των παιδιών και την πρόληψη κάθε ενδεχομένου σωματικής, συναισθηματικής και σεξουαλικής κακομεταχείρισής τους.ΔΗΛΩΣΗ ΤΟΥ ΣΥΜΒΟΥΛΙΟΥ ΚΑΙ ΤΩΝ ΥΠΟΥΡΓΩΝ ΠΑΙΔΕΙΑΣ ΣΥΝΕΛΘΟΝΤΩΝ ΣΤΟ ΠΛΑΙΣΙΟ ΤΟΥ ΣΥΜΒΟΥΛΙΟΥ της 20ής Δεκεμβρίου 1996 για την προστασία των παιδιών και την καταπολέμηση της παιδεραστίας (97/C 7/03)

Όλα τα παιδιά δικαιούνται να έχουν μια ασφαλή και στοργική παιδική ηλικία η οποία θα διευκολύνει την πλήρη ανάπτυξη των δυνατοτήτων τους. Ωστόσο, τα πρόσφατα τραγικά γεγονότα της σωματικής, συναισθηματικής και σεξουαλικής κακομεταχείρισης παιδιών έρχονται σε οξεία αντίθεση με το δικαίωμα αυτό.

Το Συμβούλιο και οι υπουργοί Παιδείας επιβεβαιώνουν ότι τα εκπαιδευτικά συστήματα θα πρέπει να προσπαθούν συνεχώς να παρέχουν ένα ασφαλές και φιλόξενο περιβάλλον, στο οποίο οι νέοι να προστατεύονται και να μπορούν να εξελιχθούν σε ισορροπημένα άτομα που να μπορούν να διαδραματίζουν ενεργό ρόλο στην ανάπτυξη της κοινωνίας.

Το Συμβούλιο και οι υπουργοί Παιδείας έχουν επίγνωση του γεγονότος ότι καμία κοινωνία δεν είναι απαλλαγμένη από τη μάστιγα της παιδεραστίας και των συνεπειών της για τα θύματα, τις οικογένειές τους και τις κοινωνίες στις οποίες ζουν. Τη στιγμή αυτή, οι υπουργοί Παιδείας εκφράζουν όλη τους τη συμπάθεια σε όλους όσοι υπέφεραν, τόσο σωματικά όσο και συναισθηματικά, από τα εγκλήματα αυτά.

Για την αποτελεσματική προστασία των παιδιών και την καταπολέμηση της παιδεραστίας, το Συμβούλιο και οι υπουργοί Παιδείας πιστεύουν ότι πρέπει να ληφθούν μέτρα σε πολλούς τομείς, σε εθνικό, ευρωπαϊκό και διεθνές επίπεδο. Για το λόγο αυτό, το Συμβούλιο και οι υπουργοί Παιδείας χαιρετίζουν τη δράση που έχουν ήδη αναλάβει οι υπουργοί Δικαιοσύνης και Εσωτερικών, και οι υπουργοί Τηλεπικοινωνιών.

Τα εκπαιδευτικά συστήματα, και ιδιαίτερα οι εκπαιδευτικοί και τα σχολεία, έχουν να διαδραματίσουν σημαντικό ρόλο στη γενικότερη προστασία των παιδιών και στην υποβοήθηση της καταπολέμησης της παιδεραστίας. Ανταλλαγές πληροφοριών σχετικώς με τις πρακτικές και τις προσεγγίσεις τις οποίες ακολουθούν τα κράτη μέλη, και οι οποίες θα διευκολυνθούν με την πραγματοποίηση έρευνας από την Επιτροπή, θα αποβούν καθ' όλα ωφέλιμες για τις αρμόδιες αρχές προκειμένου να παρακολουθούν τα μέσα τα οποία θέτουν σε εφαρμογή τα εκπαιδευτικά συστήματα για την προστασία των παιδιών και την πρόληψη κάθε ενδεχομένου σωματικής, συναισθηματικής και σεξουαλικής κακομεταχείρισής τους.